laion/Wikipedia-Exotic huggingface dataset:
ভরত অরুণ

ভরত অরুণ (উচ্চারণ; তামিল: பாரத் அருண்; জন্ম: ১৪ ডিসেম্বর, ১৯৬২) অন্ধ্রপ্রদেশের বিজয়ওয়াড়া এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। বর্তমানে ভারতে দলের বোলিং কোচের ভূমিকায় অবতীর্ণ হয়েছেন। ভারত ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন ‘ভর্রু’ ডাকনামে পরিচিত ভরত অরুণ। ১৯৮২-৮৩ মৌসুম থেকে ১৯৯১-৯২ মৌসুম পর্যন্ত ভরত অরুণের প্রথম-শ্রেণীর খেলোয়াড়ী জীবন চলমান ছিল। শশ্রুমণ্ডিত ভরত অরুণ মিডিয়াম পেস বোলিং করতেন ও আক্রমণধর্মী নিচেরসারির ব্যাটসম্যান হিসেবে ভারত দলে খেলতেন। ১৯৮৬-৮৭ মৌসুমে দিলীপ ট্রফির সেমি-ফাইনালে ১৪৯ রান তুলেছিলেন। এ পর্যায়ে সপ্তম উইকেটে জুটিতে ডব্লিউ ভি রমনের সাথে ২২১ রান তুলেন। ফলশ্রুতিতে দক্ষিণাঞ্চল, পশ্চিমাঞ্চলের বিপক্ষে প্রথমে ইনিংসে ৫১৬ রানের লক্ষ্যমাত্রা ধার্য্য করে। সফরকারী শ্রীলঙ্কা একাদশের বিপক্ষে ভারতে অনূর্ধ্ব-২৫ দলের সদস্যরূপে খেলেন। অপরাজিত ১০৭ রানের ইনিংসে খেলার স্বীকৃতিস্বরূপ টেস্ট খেলার জন্যে তাকে মনোনীত করা হয়। ১৯৭৯ সালে রবি শাস্ত্রী’র অধিনায়কত্বে অনূর্ধ্ব-১৯ দলের সদস্যরূপে শ্রীলঙ্কা গমনের জন্যে নির্বাচিত হন। সমগ্র খেলোয়াড়ী জীবনে দুইটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন ভরত অরুণ। ১৭ ডিসেম্বর, ১৯৮৬ তারিখে কানপুরে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ৪ জানুয়ারি, ১৯৮৭ তারিখে কটকে একই দলের বিপক্ষে সর্বশেষ টেস্টে অংশ নেন তিনি। ঐ সিরিজে দুই টেস্টে অংশে নেন। প্রথম খেলায় ৩/৭৬ পান। প্রথম বলেই তিনি হোচট খেয়ে পড়ে যান। ১৯৮৭ সালে শারজা গমন করেন। তবে, ভারতের তিন খেলার কোনটিতেই সফলতার স্বাক্ষর রাখতে পারেননি। ১৯৮০-এর দশকে বেশ কয়েকজন তরুণ খেলোয়াড়কে বিখ্যাত ক্রিকেটার কপিল দেবের সাথে উদ্বোধনী বোলিং জুটি গড়ার চেষ্টা চালানো হয়। ঘরোয়া ক্রিকেটে বেশ কয়েকটি দূর্দান্ত সফলতা লাভের প্রেক্ষিতে তাকেও ভারতে দলে রাখা হয়। কিন্তু, ১৯৮৬-৮৭ মৌসুমে শ্রীলঙ্কার বিপক্ষে দুইটি টেস্টে কেবলমাত্র মাঝারিমানের সফলতা পেয়েছিলেন। ডানহাতি মিডিয়াম পেস বোলার ও মাঝারিমানের আক্রমণধর্মী ব্যাটসম্যান হিসেবে পরিচিত ছিলেন। ১৯৮৭-৮৮ মৌসুমে রঞ্জী ট্রফির শিরোপা বিজয়ী তামিলনাড়ু দলের অন্যতম সদস্য ছিলেন। নভেম্বর, ১৯৯৩ সালে প্রথম-শ্রেণীর ক্রিকেট থেকে অবসর গ্রহণের কথা ঘোষণা করেন। এক সাথে খেলার প্রায় ৪০ বছর পর জাতীয় দলের প্রধান কোচ হিসেবে নিযুক্ত রবি শাস্ত্রী তাকে বোলিং কোচের কথা ঘোষণা করেন। এরপূর্বে বিসিসিআই থেকে জহির খানকে বোলিং কোচ হিসেবে মনোনয়নের কথা ঘোষণা করা হয়েছিল। ১৬ জুলাই, ২০১৭ তারিখে ভারত দলে বোলিং কোচ হিসেবে যোগ দেন তিনি। "Arun calls it a day"। The Indian Express। ৩ নভেম্বর ১৯৯৩। পৃষ্ঠা 16। সংগ্রহের তারিখ ২২ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ravi Shastri wants Bharat Arun as bowling coach, prefers Zaheer Khan as consultant - Times of India"। The Times of India। সংগ্রহের তারিখ ২০১৭-০৭-১৪।  ইএসপিএনক্রিকইনফোতে ভরত অরুণ (ইংরেজি) ক্রিকেটআর্কাইভে ভরত অরুণ (সদস্যতা প্রয়োজনীয়) (ইংরেজি)
সিমলা চুক্তি ১৯৭২

সিমলা চুক্তি ১৯৭২ সালে ভারত ও পাকিস্তানের মধ্যে সঙ্ঘটিত যুদ্ধের শেষে সম্পাদিত একটি শান্তিচুক্তি। ১৯৭১ সালের এ যুদ্ধে ছিল তিনটি পক্ষ: ভারত, পাকিস্তান ও মুক্তিবাহিনী। ১৯৭১-এ বাংলাদেশের মুক্তিযুদ্ধের সমাপ্তির মুখে ডিসেম্বর মাসে ভারত- পাকিস্তান যুদ্ধ শুরু হয়। পাকিস্তান সেনাবাহিনী ১৬ ডিসেম্বর আত্মসমর্পণ করে এবং যুদ্ধবন্দী হিসেবে তাদের নিরাপত্তা দেওয়া হয়। বাংলাদেশ যুদ্ধাপরাধী হিসেবে এদের বিচার করতে চেয়েছিল। ভারতের হেফাজত থেকে এদের মুক্তি এবং যুদ্ধবন্দি হিসেবে তাদের বিচার রহিতকরণ ছিল পাকিস্তান সরকারের জন্য একটি জরুরি বিষয়। অপরদিকে একটি শান্তিকামী জাতি হিসেবে ভারতের ভাবমূর্তি অক্ষুণ্ণ রাখতে পাকিস্তানের সঙ্গে স্বাভাবিক সম্পর্ক পুনঃপ্রতিষ্ঠা ছিল ভারতের জন্য খুবই জরুরি। এ প্রেক্ষাপটে পাকিস্তানের প্রধানমন্ত্রী জুলফিকার আলী ভুট্টো ও ভারতের প্রধানমন্ত্রী ইন্দিরা গান্ধী সিমলায় এক শীর্ষ বৈঠকে মিলিত হয়ে (২৮ জুন হতে ২ জুলাই ১৯৭২) দীর্ঘ আলোচনার পর একটি শান্তিচুক্তি স্বাক্ষর করেন। এই চুক্তিতে ভারত ও পাকিস্তান তাদের সকল বৈরিতার অবসান ঘটানো, জাতীয় ও আন্তর্জাতিক পর্যায়ে সকল ক্ষেত্রে বন্ধুত্ব ও সৌহার্দ্যপূর্ণ সম্পর্ক প্রতিষ্ঠা এবং ১৯৭১ সালের ১৭ ডিসেম্বর পর্যন্ত জম্মু ও কাশ্মীরে বিরাজমান স্থিতাবস্থা পুনঃস্থাপনের অঙ্গীকার ব্যক্ত করে। এই চুক্তির অধীনে ভারত সকল যুদ্ধবন্দিকে বিনাবিচারে পাকিস্তানে ফেরত পাঠায়। ভারত পাকিস্তানের সঙ্গে আরও একটি ‘সার্বিক সমঝোতা’ করে, যা সন্ধির দলিলে উল্লিখিত হয় নি। এতে ছিল পাকিস্তান কর্তৃক বাংলাদেশকে কূটনৈতিক স্বীকৃতি প্রদান এবং বাংলাদেশ ও পাকিস্তান গমণেচ্ছু নাগরিকদের ফিরিয়ে নেওয়ার লক্ষ্যে সংলাপ শুরুর ব্যবস্থা। চুক্তির মধ্যে ছিল, ৭১-এর যুদ্ধের পর কাশ্মীরে দু'দেশের নিয়ন্ত্রণ রেখা উভয়পক্ষ মেনে নেবে৷ বলপ্রয়োগ থেকে বিরত থাকবে দু'দেশের সেনাবাহিনী৷ শেষে এই নিয়ন্ত্রণ রেখাকেই মেনে নেওয়া হয় আন্তর্জাতিক সীমান্ত হিসেবে৷ কাশ্মীর সীমান্তে যাদের সৈনিক যে অবস্থান গ্রহণ করেছে সেই সেই দেশের সীমানা মানা হবে। এই সীমানাকে ভারত পাকিস্তান এল.ও.সি বা লাইন আব কন্ট্রোল মেনে নিল। শিমলা চুক্তির মাধ্যমে পাকিস্তানি ৯৩ হাজার বন্দী সেনাদের ভারত ছেড়ে দিল, এই শর্তে যে তাদের বিচার পাকিস্তান নিজেই করবে যারা পূর্বপাকিস্তান তথা বর্তমান বাংলাদেশে যুদ্ধকালীন অপরাধে জড়িত ছিল। পাকিস্তানের পশ্চিমাঞ্চলে ভারতীয় সৈনিক দ্বারা কজ্বাকৃত সীমানা ভারত ছেড়ে দিল বিনা শর্তে। ভবিষ্যতে ভারত পাকিস্তান কোন সমস্যা সমাধানে তৃতীয় পক্ষের হস্তক্ষেপ কামনা থেকে দুই দেশই বিরত থাকবে। দুই দেশের সেনারা কোন ভাবেই এল.ও.সি সীমানা অতিক্রম করবেনা। সাধারণ জনগণের আসা যাওয়ার জন্য বর্ডার থাকবে যাতে করে দুই দেশের জনগণের আত্মীয় পরিজনের সাথে মিলিত হতে পারে। "সিমলা চুক্তি"। bn.banglapedia.org।
ফিরোজ সাঁই

ফিরোজ সাঁই (জন্ম: ১৯৫২ - মৃত্যু: ১৬ ডিসেম্বর ১৯৯৫) বাংলাদেশের একজন জনপ্রিয় সঙ্গীত শিল্পী ছিলেন। সত্তর ও আশির দশকে লোকসঙ্গীত ও আধ্যাত্মিক ধারার গানকে যারা পপসঙ্গীতের আদল দিয়েছিলেন তিনি ছিলেন তাদের পথিকৃৎ। সঙ্গীতে অবদানের জন্য তিনি ১৯৯৬ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা মরণোত্তর একুশে পদকে ভূষিত হন। তার গাওয়া 'এক সেকেন্ডের নাই ভরসা', 'ইঞ্জিন যদি চইলা যায় ডাব্বা লইয়া কি হইবো' অথবা 'ইস্কুল খুইলাছে রে মওলা, ইস্কুল খুইলাছে' এর মতো গানগুলো আজও শ্রোতাদের হৃদয়ে দোলা দেয় সুর ও চিন্তার আনন্দ অনুভবে।  ১৬ই ডিসেম্বর ১৯৯৫ সালে শিল্পকলা একাডেমী আয়োজিত একটি গানের অনুষ্ঠানে 'এক সেকেন্ডের নাই ভরসা’ গানটি গাওয়ার সময় মৃত্যুর কোলে ঢলে পড়েন ফিরোজ সাঁই। "ফিরোজ সাঁই এর লেখা গান"। বাংলা গানের কথা (ইংরেজি ভাষায়)। ২০২১-০৫-১১ তারিখে মূল থেকে আর্কাইভ করা। সংগ্রহের তারিখ ২০২০-০৯-১৮।  "দৈনিক জনকন্ঠ || গানে গানে ফিরোজ সাঁই স্মরণ"। দৈনিক জনকন্ঠ (ইংরেজি ভাষায়)। সংগ্রহের তারিখ ২০২০-০৯-১৮।  https://www.risingbd.com। "ফিরোজ সাঁই'র ১৯তম প্রয়াণ দিবস উদ্‌যাপন"। RisingBD Online Bangla News Portal (ইংরেজি ভাষায়)। সংগ্রহের তারিখ ২০২০-০৯-১৮।  ইউটিউব ভিডিওতে দেখুন ফিরোজ সাঁইয়ের গান সুরেলা ডট কমে দেখুন শিল্পীর কিছু বিখ্যাত গানের তালিকা[স্থায়ীভাবে অকার্যকর সংযোগ]
ইপ্সউইচ

ইপ্সউইচ বা ইপসুইচ হ'ল ইংল্যান্ডের সুফোকের একটি ঐতিহাসিক কাউন্টি শহর, লন্ডনের প্রায় ৬৬ মাইল (১০৬ কিমি) উত্তর-পূর্বে পূর্ব অ্যাঙ্গলিয়ায় অবস্থিত। স্যাক্সন আমল থেকেই এই শহরটি অবিচ্ছিন্নভাবে লোক বসবাস করে । এবং এর বন্দরটি ইংল্যান্ডের পুরো ইতিহাসের জন্য অন্যতম গুরুত্বপূর্ণ বিষয়। আধুনিক নামটি মধ্যযুগীয় নাম গিপ্পসুইচ থেকে উদ্ভূত, সম্ভবত এটি কোনও পুরানো স্যাক্সনের ব্যক্তিগত নাম বা অরওয়েল মোহনা (যদিও গিপিং নদীর সাথে সম্পর্কিত নয়) এর পূর্বের নাম থেকে নেওয়া হয়েছে। এটি জিপ্পিউইকাস এবং ইপ্পসওয়াইচ নামেও পরিচিত। ইপ্সউইচ একটি অ-মেট্রোপলিটন জেলা এবং শহর স্থিতি সত্ত্বেও এটি একটি বৃহত বসতি। ২০১১ সালের আদমশুমারির সময় শহরের জনসংখ্যার ৭৫% এই শহরটির অভ্যন্তরে বসবাসের সাথে ইপ্সউইচের নগর উন্নয়ন বরো সীমানাকে উল্লেখযোগ্যভাবে ছাড়িয়েছে। এটি যুক্তরাজ্যের পূর্ব ইংল্যান্ড অঞ্চলের চতুর্থ বৃহত্তম নগর অঞ্চল এবং ইংল্যান্ড এবং ওয়েলসের ৪২তম বৃহৎতম নগর অঞ্চল। ২০১১ সালে, ইপসুইচ শহরটির জনসংখ্যা ১৩৩,৩৮৪ জন এবং ইপসুইচ অন্তর্নির্মিত অঞ্চলে ২০১১ সালে জনসংখ্যা প্রায় ১৮০,০০০ জন ছিল বলে অনুমান করা হয়। "Ipswich"। ২০২১-০৩-০৩।
রালফ ওয়াল্ডো এমারসন

রালফ ওয়াল্ডো এমারসন (১৮০৩ - ১৮৮২) একজন আমেরিকান সাহিত্যক। তিনি মূলত ইউনিটারিয়ান রাজনীতিবিদ হিসেবে পরিচিত ও প্রতিষ্ঠিত হলেও পরে মন্ত্রিপরিষদের পদ ছেড়ে দিয়ে লেখালেখির মধ্যে নিয়োজিত হন। আমেরিকান ট্রান্সেন্ডেন্টাল আন্দোলনের অন্যতম উদ্যোক্তা এবং হার্ভার্ডের ডিভাইনিটি স্কুলের সাথে জড়িত ছিলেন।
ল্য নুভেল অবজের্ভাতর

ল্য নুভেল অবজের্ভাতর (ফরাসি: Le Nouvel Observateur), সংক্ষেপে ল্য নুভেল অব্‌স (Le Nouvel Obs), একটি ফরাসি সাপ্তাহিক পত্রিকা। প্যারিস থেকে প্রকাশিত এই পত্রিকাটি পাঠকসংখ্যার ভিত্তিতে (৫ লক্ষেরও বেশি) সবচেয়ে গুরুত্বপূর্ণ ফরাসি সাপ্তাহিকী। ১৯৬৪ সাল থেকে পত্রিকাটি যাত্রা শুরু করে। এতে ফ্রান্সের রাজনৈতিক, অর্থনৈতিক ও সাংস্কৃতিক বিভিন্ন ইস্যু ছাড়াও ইউরোপ, মধ্যপ্রাচ্য এবং আফ্রিকার উপরেও বিশেষ নিবন্ধ প্রকাশ করা হয়। অনেকে এটিকে ফরাসি বুদ্ধিজীবীদের প্রতীকী ম্যাগাজিন হিসেবে উল্লেখ করেন। "L'OBS" (ফরাসি ভাষায়)। সংগ্রহের তারিখ ২০২১-১১-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নামপাই

নামপাই (ইংরেজি: NumPy) বড়, এবং বহু ডাইমেনশনের অ্যারে ও ম্যাট্রিক্সের জন্য, সাথে সাথে উঁচু পর্যায়ের গাণিতিক ফাংশন এ অ্যারে সমূহের মধ্যে অপারেটের জন্য উন্নয়ন করা পাইথনের একটি লাইব্রেরি। নামপাইয়ের পূর্বপুরুষ নিউমেরিক জিম হুগুনিন অন্যকিছু উন্নয়নকারীর সহযোগিতায় তৈরী করেছিলেন। ২০০৫ সালে ত্রাভিস ওলিফ্যান্ট নামপাই তৈরী করেন। নামপাই একটি উন্মুক্ত উৎসের সফটওয়্যার এবং এর অনেক অবদানকারী রয়েছে। অ্যারে তৈরী করা >>> import numpy as np >>> x = np.array([1, 2, 3]) >>> x array([1, 2, 3]) >>> y = np.arange(10) # like Python's range, but returns an array >>> y array([0, 1, 2, 3, 4, 5, 6, 7, 8, 9]) প্রাথমিক অপারেশনসমূহ >>> a = np.array([1, 2, 3, 6]) >>> b = np.linspace(0, 2, 4) # create an array with four equally spaced points starting with 0 and ending with 2. >>> c = a - b >>> c array([ 1. , 1.33333333, 1.66666667, 4. ]) >>> a**2 array([ 1, 4, 9, 36]) ইউনিভার্সাল ফাংশনসমূহ >>> a = np.linspace(-np.pi, np.pi, 100) >>> b = np.sin(a) >>> c = np.cos(a) লিনিয়ার আলজেবরা >>> from numpy.random import rand >>> from numpy.linalg import solve, inv >>> a = np.array([[1, 2, 3], [3, 4, 6.7], [5, 9.0, 5]]) >>> a.transpose() array([[ 1. , 3. , 5. ], [ 2. , 4. , 9. ], [ 3. , 6.7, 5. ]]) >>> inv(a) array([[-2.27683616, 0.96045198, 0.07909605], [ 1.04519774, -0.56497175, 0.1299435 ], [ 0.39548023, 0.05649718, -0.11299435]]) >>> b = np.array([3, 2, 1]) >>> solve(a, b) # solve the equation ax = b array([-4.83050847, 2.13559322, 1.18644068]) >>> c = rand(3, 3) * 20 # create a 3x3 random matrix of values within [0,1] scaled by 20 >>> c array([[ 3.98732789, 2.47702609, 4.71167924], [ 9.24410671, 5.5240412 , 10.6468792 ], [ 10.38136661, 8.44968437, 15.17639591]]) >>> np.dot(a, c) # matrix multiplication array([[ 53.61964114, 38.8741616 , 71.53462537], [ 118.4935668 , 86.14012835, 158.40440712], [ 155.04043289, 104.3499231 , 195.26228855]]) >>> a @ c # Starting with Python 3.5 and NumPy 1.10 array([[ 53.61964114, 38.8741616 , 71.53462537], [ 118.4935668 , 86.14012835, 158.40440712], [ 155.04043289, 104.3499231 , 195.26228855]]) ওপেনসিভির সাথে কাজ >>> import numpy as np >>> import cv2 >>> r = np.reshape(np.arange(256*256)%256,(256,256)) # 256x256 pixel array with a horizontal gradient from 0 to 255 for the red color channel >>> g = np.zeros_like(r) # array of same size and type as r but filled with 0s for the green color channel >>> b = r.T # transposed r will give a vertical gradient for the blue color channel >>> cv2.imwrite('gradients.png', np.dstack([b,g,r])) # OpenCV images are interpreted as BGR, the depth-stacked array will be written to an 8bit RGB PNG-file called 'gradients.png' True ব্রেসার্ট, এলি (২০১২)। সাইপাই ও নামপাই: উন্নয়নকারীদের জন্য একটা প্রাকদর্শন। ও'রিলি মিডিয়া। আইএসবিএন 978-1-4493-0546-8।  ম্যাকিনি, ওয়েস (২০১৭)। পাইথন ফর ডাটা এনালাইসিস (২য় সংস্করণ)। সেবাস্তফুল: ও'রিলি। আইএসবিএন 978-1-4919-5766-0।  "মুক্তিসমূহ – numpy/numpy"। সংগ্রহের তারিখ ১৫ ডিসেম্বর ২০১৯ – গিটহাব-এর মাধ্যমে।  উইকিপিডিয়ার সহপ্রকল্পেনামপাই কমন্স হতে মিডিয়া উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ দাপ্তরিক ওয়েবসাইট নামপাইয়ের ইতিহাস
কোয়েল

কোয়েল (quail) বা বটেরা Galliformes (গ্যালিফর্মিস) বর্গের অন্তর্গত একদল মাঝারি আকারের ভূচর পাখি। দেখতে অনেকটা তিতিরের মত হলেও এরা আকারে অনেক ছোট। পুরাতন বিশ্বের কোয়েলরা Phasianidae (ফ্যাজিয়ানিডি) গোত্রের অন্তর্গত আর নতুন বিশ্বের কোয়েলরা Odontophoridae (ওডোন্টোফোরিডি) গোত্রের অন্তর্গত। নাটাবটেররা দেখতে কোয়েলের মত হলেও এরা আসলে অন্য বর্গের অন্তর্ভুক্ত। কোয়েলদের সাথে তাদের সম্পর্ক বেশ দূরের। কিছু বড় জাতের কোয়েল বাণিজ্যিকভাবে মাংস ও ডিমের জন্য পালন করা হয় এবং কোয়েল পালন একটি লাভজনক ব্যবসা। শিকারযোগ্য পাখি হিসেবে কোয়েল যথেষ্ট পরিচিত। বুনো কোয়েল শিকার একটি জনপ্রিয় বিনোদনের উৎস। গণ Oreortyx পাহাড়ি বটেরা, Oreortyx pictus গণ Callipepla আঁশটে বটেরা, (commonly called Blue Quail) Callipepla squamata Elegant Quail, Callipepla douglasii ক্যালিফোর্নিয়া বটেরা, Callipepla californica গ্যাম্বলের বটেরা, Callipepla gambelii গণ Philortyx দাগি বটেরা, Philortyx fasciatus গণ Colinus উত্তুরে ববহোয়াইট, Colinus virginianus কালোগলা ববহোয়াইট, Colinus nigrogularis চিতিপেট ববহোয়াইট, Colinus leucopogon ঝুঁটিয়াল ববহোয়াইট, Colinus cristatus গণ Odontophorus মর্মর কাঠবটেরা, Odontophorus gujanensis চিতিপাখ কাঠবটেরা, Odontophorus capueira কালোকান কাঠবটেরা, Odontophorus melanotis লালকপালি কাঠবটেরা, Odontophorus erythrops †কালোকপালি কাঠবটেরা, Odontophorus atrifrons খয়েরি কাঠবটেরা, Odontophorus hyperythrus কালোপিঠ কাঠবটেরা, Odontophorus melanonotus বাদামিবুক কাঠবটেরা, Odontophorus speciosus Tacarcuna Wood Quail, Odontophorus dialeucos Gorgeted Wood Quail, Odontophorus strophium ভেনিজুয়েলান কাঠবটেরা, Odontophorus columbianus কালোবুক কাঠবটেরা, Odontophorus leucolaemus দাগিমুখ কাঠবটেরা, Odontophorus balliviani তারকা কাঠবটেরা, Odontophorus stellatus চিত্রা কাঠবটেরা, Odontophorus guttatus গণ Dactylortyx গায়ক বটেরা, Dactylortyx thoracicus গণ Cyrtonyx মন্তেসুমা বটেরা, Cyrtonyx montezumae Ocellated Quail, Cyrtonyx ocellatus গণ Rhynchortyx বাদামিমুখ বটেরা, Rhynchortyx চিঞ্চতুস কোয়েল পাখির ৫ টি গুরুত্বপূর্ণ বিষয় ওয়েব্যাক মেশিনে আর্কাইভকৃত ৬ ফেব্রুয়ারি ২০২১ তারিখে গণ Coturnix পাতি বটেরা, Coturnix coturnix জাপানি বটেরা, Coturnix japonica Stubble Quail, Coturnix pectoralis †নিউজিল্যান্ডের বটেরা, Coturnix novaezelandiae (extinct) চিনা বটেরা, Coturnix coromandelica হার্লেকিন বটেরা, Coturnix delegorguei †ক্যানারি দ্বীপের বটেরা, Coturnix gomerae (fossil) বাদামি বটেরা, Coturnix ypsilophora নীল বটেরা, Coturnix adansonii রাজ বটেরা, Coturnix chinensis গণ Anurophasis Snow Mountains Quail, Anurophasis monorthonyx গণ Perdicula বুনো গুন্দ্রী, Perdicula asiatica পাথুরে গুন্দ্রী, Perdicula argoondah রঙ্গিলা গুন্দ্রী, Perdicula erythrorhyncha কালো গুন্দ্রী, Perdicula manipurensis গণ Ophrysia হিমালয়ী বটেরা, Ophrysia superciliosa (সম্ভবত বিলুপ্ত) "quail"। Encyclopaedia Britannica। সংগ্রহের তারিখ ১৩ জুলাই ২০১৩।  উইকিমিডিয়া কমন্সে কোয়েল সংক্রান্ত মিডিয়া রয়েছে। "Quail"। ব্রিটিশ বিশ্বকোষ (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বঙ্গভূমি

বঙ্গভূমি বা বীর বঙ্গ হলো বঙ্গসেনা দ্বারা দক্ষিণ-পশ্চিম (খুলনা , ফরিদপুর , বরিশাল ও পটুয়াখালী অঞ্চল) বাংলাদেশে বাঙালি হিন্দুদের জন্য একটি দেশ গঠনের জন্য করা একটি আন্দোলন। যার নেতৃত্ব দিয়েছিলেন কালিদাস বৈদ্য ও চিত্তরঞ্জন সুতার। স্বাধীনতা লাভের পরপরই ১৯৭৩ সালে ভারতে এই আন্দোলনের সূচনা হয়েছিল ১৯৭১ সালে বাংলাদেশে পাকিস্তান সেনাবাহিনী দ্বারা নৃশংসতায় বাংলাদেশ থেকে আসা হিন্দু শরণার্থীদের সমর্থন করার জন্য। ২০০১ সালে বিবিসি নিউজকে দেওয়া একটি সাক্ষাৎকারে এই আন্দোলনের অন্যতম সংগঠক চিত্তরঞ্জন সুতার একটি নতুন জাতি গঠনের পক্ষে তার সমর্থন অস্বীকার করেছিলেন। ২০০৪ সালের ৪ ফেব্রুয়ারি বঙ্গভূমি হিন্দু প্রজাতন্ত্রের স্বাধীনতার ঘোষণা দিলে এই আন্দোলন প্রকাশ্যে আবারও সক্রিয় হয়। বাংলাদেশে হিন্দুধর্ম বাঙালি হিন্দু স্বদেশ আন্দোলন "Bangladesh alleges 'separatist plot'" (ইংরেজি ভাষায়)। ২০০১-১২-২২। সংগ্রহের তারিখ ২০২২-১২-২০।  Banerjee Alok, "Hindu republic 'born' in Bangladesh" ওয়েব্যাক মেশিনে আর্কাইভকৃত ২০১৩-১১-০৩ তারিখে Times of India, February 4, 2003 "কালীদাস বৈদ্যের বই এবং আমাদের স্বাধীনতা প্রসঙ্গে"। DailyInqilabOnline। সংগ্রহের তারিখ ২০১৯-১২-১৫।
শাহজাদপুর

শাহজাদপুর বাংলাদেশের দক্ষিণাঞ্চলের একটি শহর। এটি রাজশাহী বিভাগের অন্তর্গত সিরাজগঞ্জ জেলায় অবস্থিত শাহজাদপুর উপজেলার প্রশাসনিক সদরদপ্তর ও প্রধান শহর। এ শহরটি উত্তরবঙ্গের প্রসিদ্ধ বাণিজ্য কেন্দ্রগুলোর মধ্যে একটি। জনসংখ্যার বিচারে এ শহরটি সিরাজগঞ্জ জেলার চতুর্থ বৃহত্তম শহর। শাহজাদপুর শহরের অবস্থানের অক্ষাংশ ও দ্রাঘিমাংশ হল ২৪°০৯′৫০″ উত্তর ৮৯°৩৫′৫৪″ পূর্ব﻿ / ﻿২৪.১৬৩৮৩২° উত্তর ৮৯.৫৯৮২৯২° পূর্ব﻿ / 24.163832; 89.598292। সমুদ্র সমতল থেকে শহরটির গড় উচ্চতা ১১ মিটার। শাহজাদপুর শহর শাহজাদপুর পৌরসভা দ্বারা পরিচালিত হয়। শহরটিতে ৯টি ওয়ার্ড এবং ৩১টি মহল্লায় রয়েছে। ১৪.০৫ বর্গ কি.মি. আয়তনের শাহজাদপুর শহরের ১১.০৭ বর্গ কি.মি. শাহজাদপুর পৌরসভা দ্বারা পরিচালিত হয়। এই পৌরসভার প্রশাসনিক কার্যক্রম শাহজাদপুর থানার অন্তর্ভুক্ত। বর্তমানে এ পৌরসভা ’খ’ শ্রেনীভূক্ত। বাংলাদেশের আদমশুমারি ও গৃহগণনা-২০১১ অনুযায়ী শাহজাদপুর শহরের মোট জনসংখ্যা ৭১,৩৬৭ জন যার মধ্যে ৩৬,১৬৩ জন পুরুষ এবং ৩৫,২০৪ জন নারী। এ শহরের পুরুষ এবং নারী অনুপাত ১০৩:১০০। শাহজাদপুর শহরের স্বাক্ষরতার হার হলো শতকরা ৫৩.১ ভাগ। শাহজাদপুর শহরে ৪টি কলেজ ও ১টি ফাজিল মাদরাসাসহ আরো বিভিন্ন শিক্ষা প্রতিষ্ঠান রয়েছে। এই শহরের পূর্বে প্রবাহিত হচ্ছে কল্যাণময়ী করতোয়া নদী। এর পূর্ব প্রান্তে রয়েছে যমুনা নদী। শাহজাদপুর উপজেলার উপর দিয়ে যমুনা ও করতোয়া নদী বয়ে গেছে। এছাড়া করতোয়া নদীর শাখা নদী রয়েছে হুরসাগর বয়ে গেছে। শাহজাদপুর উপজেলা শহরের পশ্চিমে পঞ্চগড়-নগরবাড়ী বিশ্বরোড রয়েছে। দেশের যেকোনো স্থান হতে বঙ্গবন্ধু বহুমুখী সেতু (যমুনাসেতু) হয়ে শাহজাদপুরে আসা যায়। এছাড়া অভ্যন্তরীণ যোগাযোগের ক্ষেত্রে রিক্সা, ভ্যান, অথবা অটোরিক্সা চলে। এছাড়া ট্রেনের মাধ্যমেও এ শহরে যাতায়াত করা যায়। বর্ষকালে অত্র এলাকার যোগাযোগের মাধ্যম হিসেবে নৌকা চলাচল করে। "শাহজাদপুর পৌরসভার মেয়র"। ১৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১৭।  "এক নজরে পৌরসভা"। ১৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১৭।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ২৬১। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১২-১৭।  "শাহজাদপুর অঞ্চলের নদী পরিচিতি"। ১৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১৭।  "শাহজাদপুর অঞ্চলের যোগাযোগ ব্যবস্থা-মাধ্যম"। ১৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১৭।
ওদালগুড়ি

ওদালগুড়ি (অসমীয়া: ওদালগুৰি; /ˌɒdɑːlˈɡʊəri/) হল ভারতের আসাম রাজ্যের বড়োল্যান্ড এখতিয়ার অধীনে একটি শহর ও ওদালগুরি জেলার সদর দপ্তর, যা আসাম রাজ্যের বোড়োল্যান্ড ক্ষেত্রীয় অঞ্চল জেলা নিয়ন্ত্রণ করে। ওদালগুড়ি ২৬°৪৪′৪৩″ উত্তর ৯২°০৫′৪৬″ পূর্ব﻿ / ﻿২৬.৭৪৫২° উত্তর ৯২.০৯৬২° পূর্ব﻿ / 26.7452; 92.0962 এ অবস্থিত। সমুদ্র পৃষ্ঠ হতে এর গড় উচ্চতা ১৮০ মিটার বা ৫৯০ ফুট। ওদালগুড়ি মঙ্গলদৈ লোকসভা কেন্দ্রের অন্তর্ভুক্ত। Falling Rain Genomics, Inc – Odalguri "List of Parliamentary & Assembly Constituencies" (পিডিএফ)। Assam। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৬।  ওদালগুড়ি জেলার অফিসিয়াল ওয়েবসাইট
ইছালী ইউনিয়ন

ইছালী ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন। ইউনিয়নের আয়তন ৩১.৩৮৮ বর্গ কিলোমিটার এবং লোকসংখ্যা ২২,৬১২ জন। (১ আগস্ট ২০০৭ এর আদমশুমারি অনুযায়ী) গ্রামের সংখ্যা ও মৌজার সংখ্যা ২১টি। (২০০১ সালের আদমশুমারী অনুসারে) এই ইউনিয়নে শিক্ষার হার ৫০%। প্রাথমিক বিদ্যালয়ের সংখ্যা ৭টি, মাধ্যমিক বিদ্যলেয়ের সংখ্যা-৫ টি,নিম্ন মাধ্যমিক বিদ্যলয়ের সংখ্যা-২ টি,কলেজের সংখ্যা-১টি,মাদ্রাসা-২টি। "ইছালী ইউনিয়ন"। ichhaliup.jessore.gov.bd। ২০১৯-১২-১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১৯।
কাশিমপুর ইউনিয়ন, যশোর সদর

কাশিমপুর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন। কাশিমপুর ইউনিয়নের আয়তন ৭৪৮৯ বর্গ কিলোমিটার। লোকসংখ্যা ৩৪,৬৮৬ জন। প্রতি বর্গ কিলোমিটারে ১১৩১ জন প্রায়। (২০০১ সালের আদম শুমারি অনুযায়ী)। গ্রামের সংখ্যা ৩১টি; মৌজার সংখ্যা ৩১টি; হাট/বাজার সংখ্যা ৫টি। ভৈরব নদী শিক্ষার হার ৩৮ শতাংশ। (২০০১ এর শিক্ষা জরীপ অনুযায়ী) সরকারি প্রাথমিক বিদ্যালয় ১৮টি; উচ্চ বিদ্যালয় ৪টি; দাখিল মাদ্রাসা ২টি।
নরেন্দ্রপুর ইউনিয়ন

নরেন্দ্রপুর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন। নরেন্দ্রপুর ইউনিয়নের আয়তন ১৪ বর্গকিলোমিটার এবং এই ইউনিয়নে গ্রামের ও মৌজার সংখ্যা ১৫টি; ৭,৩৬৪টি পরিবার রয়েছে। ইউনিয়নের মোট জনসংখ্যা মধ্যে পুরুষ ৮৯৭০ জন, মহিলা ৮৪১৮ জন, জনসংখ্যার ঘনত্ব ২৪৬৫ জন। নরেন্দ্রপুর ইউনিয়নের উত্তর পশ্চিম অঞ্চল রূপদিয়া বাজারের পাস দিয়ে ঘোড়াগাছা গ্রাম হয়ে বয়ে গেছে বুড়ি ভৈরব নদী। এই নদীটি নরেন্দ্রপুর ও কচুয়া এ দু'টি ইউনিয়নকে পৃথক করেছে। নরেন্দ্রপুর ইউনিয়ন এ কলেজের সংখ্যা একটি। মাধ্যমিক বিদ্যালয়ের ও মাদ্রাসা সংখ্যা পাঁচটি। সরকারি বিদ্যালয় প্রাথমিক বিদ্যালয় আটটি ও রেজি: প্রাথমিক বিদ্যালয় রয়েছে নয়টি নরেন্দ্রপুর ইউনিয়নে। কবি রবীন্দ্রনাথ ঠাকুরের অগ্রজ দাদা সত্যেন্দ্রনাথ ঠাকুরের স্ত্রী জ্ঞানদানন্দিনী দেবী তৎকালীন অবিভক্ত বাংলার যশোরের অন্তর্গত এই নরেন্দ্রপুর গ্রামেরই মেয়ে। "নরেন্দ্রপুর ইউনিয়ন"। সংগ্রহের তারিখ ২০১৯-১২-১৫। [স্থায়ীভাবে অকার্যকর সংযোগ]
দেয়ারা ইউনিয়ন

দেয়ারা ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন।
সিসিফাস-পুরাণ

মিথ অফ সিসিফাস, আলবের কাম্যু রচিত একটি দার্শনিক প্রবন্ধ। এটি প্রায় ১২০ পৃষ্ঠার এবং প্রথম প্রকাশিত হয়েছিলো ১৯৪২ সালে, ফ্রেঞ্চ ভাষায়, নাম ছিলো Le Mythe de Sisyph; প্রথম এর ইংরেজি অনুবাদ করেন জাস্টিন ও’ব্রায়েন, ১৯৫৫ সালে। রচনাটিতে কামু মূলত তার এবসার্ড বিষয়ক দর্শনকে তুলে ধরেন: মানুষের নিরর্থক অর্থ খুঁজে বেড়ানোর প্রচেষ্টা, ঈশ্বরহীন দুর্বোধ্য পৃথিবীর একতা এবং স্বচ্ছতা এবং চিরকালীন সত্য কিংবা মূল্যবোধ- সমূহ। সত্যিকারের এবসার্ডের উপলব্ধির জন্য কি আত্মহত্যা জরুরি? কামু বলেছেনঃ “না। দরকার শুধু মাত্র বিদ্রোহের।” এরপর তিনি এবসার্ড জীবনের কিছু রূপরেখা দেখিয়েছেন। শেষ অধ্যায়টিতে তিনি মানুষের জীবনের অদ্ভুতত্ব (এবসার্ডিটি) -এর তুলনা করেছেন সিসিফাসের অবস্থার সাথে। গ্রিক পুরাণে দেবতাদের দ্বারা অভিশপ্ত চরিত্র সিসিফাস, যাকে একটা পাথরকে গড়িয়ে গড়িয়ে পাহাড়ের চূড়ায় নিয়ে যেতে হয় যেখানে থেকে ওটা নিজের ভারে আপনা থেকেই আবার গড়িয়ে পড়ে যায়। সিসিফাসকে এই কাজ করে যেতে হয় অনন্তকাল ধরে।রচনাটির শেষাংশ ছিলো এমন, “ এই পরিশ্রম নিজেই... যথেষ্ট কারো হৃদয়কে ভরে তুলতে। যে কেউই সিসিফাসকে সুখী হিসেবে কল্পনা করবে।” কামুর এই লেখার সাথে তার আরো কিছু লেখার সম্পর্ক খুঁজে পাওয়া যায়। এর মধ্যে উল্লেখযোগ্য হচ্ছে, উপন্যাস “দ্য আউটসাইডার” (১৯৪২), নাটক “ক্যালিগুলা” (১৯৪৫), এবং বিশেষ করে তার প্রবন্ধ “দ্য রেবেল” (১৯৫১)।
সিসিফাস

গ্রিক পুরাণে দেবতাদের দ্বারা অভিশপ্ত চরিত্র সিসিফাস, যাকে একটা পাথরকে গড়িয়ে গড়িয়ে পাহাড়ের চূড়ায় নিয়ে যেতে হয় যেখানে থেকে ওটা নিজের ভারে আপনা থেকেই আবার গড়িয়ে পড়ে যায়। সিসিফাসকে এই কাজ করে যেতে হয় অনন্তকাল ধরে। এর চেয়ে ভয়ঙ্কর কোনো শাস্তি আর হয় না। ধারণা করা হয় সিসিফাস ডাকাতি করত। সিসিফাস করিন্থের রাজা ছিলেন, এরকম ধারণাও বিদ্যমান।
বড়গাম

বড়গাম (উর্দু: بڈگام) হল ভারতের কেন্দ্রশাসিত অঞ্চল জম্মু ও কাশ্মীরের বড়গাম জেলার একটি শহর ও নগর পঞ্চায়েত। ভারতের জনগণনা ২০১১ অনুসারে, বাড়গামের মোট জনসংখ্যা ১৫,৯৩২ জন, এর মধ্যে পুরুষ ৫২% এবং নারী ৩১%। বড়গাম শহরে সাক্ষরতার হার ৬৮%, যা জাতীয়ভাবে সর্বোচ্চ ৫৯.৫%, এর মধ্যে শিক্ষিত পুরুষ ৮১% ও নারী ১৯%। ৬ বছর বয়সের নিচে রয়েছে মোট জনসংখ্যার ৬%। বাড়গাম জেলার মুসলিম জনসংখ্যার প্রায় ২৫℅ শিয়া সম্প্রদায়ভুক্ত। বাড়গাম ভারতের অন্যান্য অঞ্চল থেকে জাতীয় মহাসড়ক ৪৪৪ এর সাথে যুক্ত। বাডগামের জম্মু-বারমুল্লা লাইনে দুটি রেল স্টেশন রয়েছে; বাড়গাম রেল স্টেশন (ওমপোরা) এবং মাজম রেল স্টেশন। মাগাম তহশীল বীরওয়াহ তহশীল বাড়গাম তহশীল চাদোরা তহশীল খানসাহেব তহশীল চরারি শরিফ তহশীল খাগ তহশীল টিকা:       কংগ্রেস (৬)       বিজেপি (৪)       শূন্য (৩) গণ্ডেরবাল শ্রীনগর পুলওয়ামা "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  দাপ্তরিক ওয়েবসাইট
ইউনাইটেড বেঙ্গল লিবারেশন ফ্রন্ট

ইউনাইটেড বেঙ্গল লিবারেশন ফ্রন্ট ভারতের ত্রিপুরার একটি সশস্ত্র সংগঠন ছিল। এটি ত্রিপুরী জঙ্গি এবং অন্যান্য উপজাতি গোষ্ঠীগুলির বিরুদ্ধে বাংলাদেশ থেকে আসা বাঙ্গালী হিন্দুদের সুরক্ষার চেষ্টা করেছিল । ১৯৯৫ সালে ন্যাশনাল লিবারেশন ফ্রন্ট অব ত্রিপুরা (এনএলএফটি) এবং অল ত্রিপুরা টাইগার ফোর্স (এটিটিএফ)এর পাশাপাশি এটি প্রথম হাজির হয়। এর কমান্ডার এবং ক্যাডারদের বিষয়ে কোনও আনুষ্ঠানিক তথ্য নেই। ইউবিএলএফ বোমা বিস্ফোরণ, খুন এবং জিম্মি সংঘাতে জড়িত থাকার অভিযোগ করা হয় । এর সংঘাত ছিল আদিবাসী উপজাতি এবং আশেপাশের অন্যান্য স্থানীয় উপজাতির বিরুদ্ধে। ত্রিপুরার বাসিন্দা বাঙালি হিন্দুদের ধ্বংসের লক্ষ্য নিয়ে এটিটিএফ গঠনের পরেই ইউবিএলএফ অস্তিত্ব লাভ করেছিল। এটিটিএফ বাংলাদেশে জাতিগত নির্মূলের পরে ভারতে আগত বাঙালি হিন্দুদের বিরুদ্ধে একাধিক আক্রমণ চালিয়েছিল। এটিটিএফকে বাংলাভাষী মানুষের উপর কমপক্ষে ২০ টি হামলা করেছিল। ইউবিএলএফ গঠন ছিল বাঙালি হিন্দুদের হত্যার বিরুদ্ধে প্রত্যক্ষ প্রতিক্রিয়া। পরে ইউবিএলএফকে সরকার নিষিদ্ধ করেছিল। তবে ইউবিএলএফের উপর নিষেধাজ্ঞা নিছক প্রতীকী, কারণ ভারত সরকার আদিবাসী জঙ্গি বিদ্রোহের আনুষ্ঠানিক পরাজয়ের ঘোষণা দেওয়ার পরে এটি ভেঙে দেওয়া হয়েছিল। বাঙালি শাসন ও আধিপত্য স্থায়ীভাবে প্রতিষ্ঠা হওয়ায় ইউবিএলএফ অস্তিত্ব রাখার আর কোনও কারণ খুঁজে পায়নি। "United Bengali Liberation Front, Tripura, India, South Asia Terrorism Portal"। www.satp.org। সংগ্রহের তারিখ ২০১৯-০৭-০৫।